CELEX: 32019R0886
Language: lt
Date: 2019-02-12 00:00:00
Title: 2019 m. vasario 12 d. Komisijos deleguotasis reglamentas (ES) 2019/886, kuriuo iš dalies keičiamos ir ištaisomos Deleguotojo reglamento (ES) Nr. 480/2014 ir jo III priedo nuostatos dėl finansinių priemonių, supaprastinto išlaidų apmokėjimo, audito sekos, veiksmų audito apimties ir turinio ir veiksmų imties atrankos metodikos

29.5.2019   
               
               
                  LT
               
               
                  Europos Sąjungos oficialusis leidinys
               
               
                  L 142/9
               
            
         KOMISIJOS DELEGUOTASIS REGLAMENTAS (ES) 2019/886
         2019 m. vasario 12 d.
         kuriuo iš dalies keičiamos ir ištaisomos Deleguotojo reglamento (ES) Nr. 480/2014 ir jo III priedo nuostatos dėl finansinių priemonių, supaprastinto išlaidų apmokėjimo, audito sekos, veiksmų audito apimties ir turinio ir veiksmų imties atrankos metodikos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui taikytinos bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 38 straipsnio 4 dalį, 39a straipsnio 7 dalį, 40 straipsnio 4 dalį, 41 straipsnio 3 dalį, 42 straipsnio 6 dalį, 61 straipsnio 3 dalies b punktą, 68 straipsnio antrą pastraipą, 125 straipsnio 8 dalies pirmą pastraipą, 125 straipsnio 9 dalį ir 127 straipsnio 7 dalį,
         kadangi:
         
                     (1)
                  
                  
                     Komisijos deleguotajame reglamente (ES) Nr. 480/2014 (2), be kita ko, nustatytos konkrečios taisyklės dėl finansines priemones įgyvendinančių subjektų vaidmens, įsipareigojimų ir atsakomybės, taip pat taisyklės dėl susijusių atrankos kriterijų ir finansinių produktų. Atsižvelgiant į Reglamento (ES) Nr. 1303/2013 Antrosios dalies IV antraštinės dalies pakeitimą Europos Parlamento ir Tarybos reglamentu (ES, Euratomas) 2018/1046 (3), Deleguotasis reglamentas (ES) Nr. 480/2014 turėtų būti iš dalies pakeistas, kad atitiktų tuos pakeitimus;
                  
               
                     (2)
                  
                  
                     Reglamento (ES) Nr. 1303/2013 38 straipsnio 1 dalyje numatyta nauja ESI fondų lėšų derinimo su EIB finansiniais produktais, finansuojamais Europos strateginių investicijų fondo lėšomis, galimybė ir jos sąlygos išsamiai išdėstytos naujajame Reglamento 39a straipsnyje. Todėl tam tikrų Deleguotojo reglamento (ES) Nr. 480/2014 nuostatų dėl finansines priemones įgyvendinančių subjektų vaidmens, įsipareigojimų ir atsakomybės, taip pat dėl susijusių atrankos kriterijų ir finansinių produktų teisinį pagrindą ir taikymo sritį reikėtų iš dalies pakeisti, kad būtų įtraukta nuoroda į Reglamento (ES) Nr. 1303/2013 39a straipsnį;
                  
               
                     (3)
                  
                  
                     buvo išaiškintos Reglamento (ES) Nr. 1303/2013 38 straipsnio 4 dalyje nustatytos taisyklės dėl tiesioginio sutarties skyrimo valstybiniams bankams arba įstaigoms. Deleguotojo reglamento (ES) Nr. 480/2014 7 ir 10 straipsniai turėtų būti atitinkamai iš dalies pakeisti. Kadangi Europos Parlamento ir Tarybos reglamento (ES) Nr. 1303/2013 38 straipsnio pakeitimai taikomi nuo 2014 m. sausio 1 d., Deleguotojo reglamento (ES) Nr. 480/2014 7 straipsnio pakeitimai turėtų būti taikomi nuo 2014 m. sausio 1 d. Kadangi Europos Parlamento ir Tarybos reglamento (ES) Nr. 1303/2013 39a straipsnio pakeitimai taikomi nuo 2018 m. sausio 1 d., Deleguotojo reglamento (ES) Nr. 480/2014 10 straipsnio pakeitimas turėtų būti taikomas nuo 2018 m. sausio 1 d.;
                  
               
                     (4)
                  
                  
                     naujajame Reglamento (ES) Nr. 1303/2013 43a straipsnyje paaiškintos taisyklės, kuriomis reglamentuojamas skirtingų sąlygų taikymas investuotojams pelno ir rizikos pasidalijimo atveju. Deleguotojo reglamento (ES) Nr. 480/2014 6 straipsnio 1 dalis ir 9 straipsnio 1 dalis turėtų būti atitinkamai iš dalies pakeistos;
                  
               
                     (5)
                  
                  
                     Reglamento (ES) Nr. 1303/2013 40 straipsnis iš dalies pakeistas, kad paskirtosios institucijos galėtų gauti būtiną užtikrinimą vykdyti savo įsipareigojimus, susijusius su patikromis, patikrinimais ir auditais, remdamosi EIB arba kitų tarptautinių finansų įstaigų, kurių akcininkė yra valstybė narė, parengtomis nuosekliomis, kokybinėmis ir savalaikėmis ataskaitomis. Atitinkamai, remiantis įgyta patirtimi, susijusia su Deleguotojo reglamento (ES) Nr. 480/2014 9 straipsnio 3 ir 4 dalių įgyvendinimu, tos pastraipos turėtų būti išbrauktos;
                  
               
                     (6)
                  
                  
                     Deleguotojo reglamento (ES) Nr. 480/2014 9 straipsnyje nustatytos papildomos konkrečios nacionaliniu, regioniniu, tarptautiniu arba tarpvalstybiniu lygmeniu sukurtų finansinių priemonių valdymo ir kontrolės taisyklės. Be to, turėtų būti ištaisyta to straipsnio 1 dalies c punkte pateikta klaidinga nuoroda į Reglamentą (ES) Nr. 1305/2013 dėl EŽŪFKP;
                  
               
                     (7)
                  
                  
                     atitinkamų Deleguotojo reglamento (ES) Nr. 480/2014 nuostatų nuorodos turėtų būti suderintos su Reglamento (ES) Nr. 1303/2013 iš dalies pakeistų nuostatų, susijusių su tiesioginiu sutarčių skyrimu ir skirtingų sąlygų taikymu investuotojams, terminais, valstybės pagalbos įstatymo terminu „investuotojas, veikiantis pagal rinkos ekonomikos principą“, taip pat turėtų būti atsižvelgta į tokių pačių sąlygų kaip EIB taikymą tarptautinėms finansų įstaigoms pagal Reglamento (ES) Nr. 1303/2013 40 straipsnį;
                  
               
                     (8)
                  
                  
                     Reglamento (ES) Nr. 1303/2013 61 straipsnio 8 dalis iš dalies pakeista Reglamentu (ES, Euratomas) 2018/1046, siekiant nurodyti, kad reglamentas netaikomas veiksmams, kuriems teikiama parama laikoma valstybės pagalba. Deleguotojo reglamento (ES) Nr. 480/2014 19 straipsnio 6 dalyje nustatyta, kad finansines diskonto normas reikia nustatyti valstybių narių lygmeniu. Tačiau siekiant užtikrinti, kad didelės apimties projektai būtų peržiūrimi vienodai ir sklandžiai, kiek tai susiję su projektų, kuriems skiriama valstybės pagalba, finansiniais pelningumo rodikliais, Deleguotojo reglamento (ES) Nr. 480/2014 19 straipsnio 6 dalis turėtų būti išbraukta, kad būtų galima taikyti konkretiems projektams skirtas finansines diskonto normas, atitinkančias investuotojo ar sektoriaus pobūdį;
                  
               
                     (9)
                  
                  
                     be to, iš dalies pakeisti Reglamento (ES) Nr. 1303/2013 67 ir 68 straipsniai dėl supaprastinto išlaidų apmokėjimo, o Reglamentu (ES, Euratomas) 2018/1046 įtraukti 68a ir 68b straipsniai. Todėl Deleguotojo reglamento (ES) Nr. 480/2014 20 ir 21 straipsniai turėtų būti atitinkamai iš dalies pakeisti, kad būtų užtikrintos teisingos nuorodos į Reglamento (ES) Nr. 1303/2013 nuostatas;
                  
               
                     (10)
                  
                  
                     šiame reglamente taip pat turėtų būti nustatytos konkrečios su Deleguotojo reglamento (ES) Nr. 480/2014 atitinkamai 25 ir 27 straipsniuose nustatyta audito seka ir veiksmų auditu susijusios taisyklės, taikomos naujajai paramos veiksmams formai, skiriant nesusietą su išlaidomis finansavimą, nurodytą Reglamento (ES) Nr. 1303/2013 67 straipsnio 1 dalies pirmos pastraipos e punkte;
                  
               
                     (11)
                  
                  
                     siekiant užtikrinti nuoseklų požiūrį į patikinimo dėl su rodikliais ir orientyrais susijusių duomenų patikimumo gavimą, Deleguotojo reglamento (ES) Nr. 480/2014 27 straipsnio 2 dalyje tikslinga nurodyti, kad šis elementas turėtų būti viena iš veiksmų audito dalių;
                  
               
                     (12)
                  
                  
                     Deleguotojo reglamento (ES) Nr. 480/2014 28 straipsnio 8 dalyje nurodyta imties atrankos procedūra; jai taikomos Reglamento (ES) Nr. 1303/2013 148 straipsnio 1 dalyje nustatytos proporcingos kontrolės priemonės. Siekiant paaiškinti audito institucijai prieinamas galimybes, nuostata turėtų būti iš dalies pakeista, nurodant, kad sprendimą neįtraukti imties vienetų arba juos pakeisti turėtų priimti audito institucija, remdamasi savo profesiniu vertinimu. Atsižvelgiant į tai, kad šis patikslinimas valstybėms narėms jau pateiktas, tikslinga, kad tas pataisymas būtų taikomas atgaline data ir įsigaliotų nuo to reglamento, kai jis buvo priimtas pirmą kartą, įsigaliojimo datos;
                  
               
                     (13)
                  
                  
                     Deleguotojo reglamento (ES) Nr. 480/2014 28 straipsnio 9 dalis dėl dalinės imties sudarymo metodikos turėtų būti iš dalies pakeista, kad būtų paaiškinti įvairūs galimi dalinės imties sudarymo lygiai vykdant sudėtingus veiksmus ir būtų atsižvelgta į visus ypatumus, įskaitant nestatistinius imties metodus ir konkrečias veiksmų, įgyvendinamų pagal Europos teritorinio bendradarbiavimo tikslą, ypatybes. Atsižvelgiant į tai, kad šis patikslinimas valstybėms narėms jau pateiktas, tikslinga, kad ta pataisa būtų taikoma atgaline data ir įsigaliotų nuo to reglamento, kai jis buvo priimtas pirmą kartą, įsigaliojimo datos;
                  
               
                     (14)
                  
                  
                     dėl Reglamento (ES) Nr. 1303/2013 2 straipsnio 10 dalies a punkte pateiktos paramos gavėjo apibrėžties pakeitimų Reglamentu (ES, Euratomas) 2018/1046, tam tikri Deleguotojo reglamento (ES) Nr. 480/2014 III priedo duomenų laukai turėtų būti atitinkamai iš dalies pakeisti;
                  
               
                     (15)
                  
                  
                     pagal Reglamento (ES) Nr. 1303/2013 149 straipsnio 3a dalį dėl šiame reglamente nustatytų priemonių konsultuotasi su kiekvienos valstybės narės paskirtais ekspertais, vadovaujantis Tarpinstituciniame susitarime dėl geresnės teisėkūros (4) nustatytais principais;
                  
               
                     (16)
                  
                  
                     siekiant užtikrinti teisinį tikrumą ir kiek galima sumažinti Reglamento (ES) Nr. 1303/2013 iš dalies pakeistų nuostatų, kurios pagal Reglamento (ES, Euratomas) 2018/1046 282 straipsnį taikomos nuo 2018 m. rugpjūčio 2 d. arba kitos ankstesnės datos, ir šio reglamento nuostatų neatitikimą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (17)
                  
                  
                     todėl Deleguotasis reglamentas (ES) Nr. 480/2014 turėtų būti atitinkamai iš dalies pakeistas ir ištaisytas,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotasis reglamentas (ES) Nr. 480/2014 iš dalies keičiamas taip:
            
                        (1)
                     
                     
                        6 straipsnis iš dalies keičiamas taip:
                        
                                    (a)
                                 
                                 
                                    paantraštė pakeičiama taip:
                                    „(Reglamento (ES) Nr. 1303/2013 38 straipsnio 4 dalies trečia pastraipa ir 39a straipsnio 7 dalis)“;
                                 
                              
                                    (b)
                                 
                                 
                                    1 dalies d punktas pakeičiamas taip:
                                    
                                                „d)
                                             
                                             
                                                skirtingų sąlygų taikymas investuotojams, veikiantiems pagal rinkos ekonomikos principą, ir Europos investicijų bankui, kai pagal Reglamentą (ES) 2015/2017 naudojama ES garantija, kaip nurodyta Reglamento (ES) Nr. 1303/2013 37 straipsnio 2 dalies c punkte ir 43a straipsnyje, būtų proporcingas šių investuotojų prisiimtai rizikai, neviršytų minimalios sumos, reikalingos tokiems investuotojams pritraukti, ir tai būtų užtikrinta nuostatomis ir sąlygomis bei procedūrinėmis garantijomis.“;
                                             
                                          
                              
                  
                        (2)
                     
                     
                        7 straipsnis iš dalies keičiamas taip:
                        
                                    (a)
                                 
                                 
                                    paantraštė pakeičiama taip:
                                    „(Reglamento (ES) Nr. 1303/2013 38 straipsnio 4 dalies trečia pastraipa ir 39a straipsnio 7 dalis)“;
                                 
                              
                                    (b)
                                 
                                 
                                    1 dalies įvadinis sakinys pakeičiamas taip:
                                    
                                       „1.   Atrinkdama finansinę priemonę įgyvendinantį subjektą pagal Reglamento (ES) Nr. 1303/2013 38 straipsnio 4 dalies a punktą, b punkto iii papunktį ir c punktą ir 39a straipsnio 5 dalį, vadovaujančioji institucija įsitikina, kad tas subjektas atitinka toliau nurodytus būtiniausius reikalavimus:“;
                                    
                                 
                              
                                    (c)
                                 
                                 
                                    3 dalis pakeičiama taip:
                                    
                                       „3.   Kai fondų fondo paramą įgyvendinantis subjektas, įskaitant EIB ir tarptautinę finansų įstaigą, kurios akcininkė yra valstybė narė, įgyvendinimo užduotis patiki finansų tarpininkui, jis užtikrina, kad tas finansų tarpininkas atitiktų 1 ir 2 dalyse nurodytus reikalavimus ir kriterijus.“;
                                    
                                 
                              
                                    (d)
                                 
                                 
                                    pridedama ši 4 dalis:
                                    
                                       „4.   Nedarant poveikio 3 daliai, kai finansinę priemonę pagal Reglamento (ES) Nr. 1303/2013 39a straipsnio 5 dalį įgyvendinantis subjektas yra EIB arba tarptautinė finansų įstaiga, kurios akcininkė yra valstybė narė, 1 ir 2 dalys netaikomos.“;
                                    
                                 
                              
                  
                        (3)
                     
                     
                        8 straipsnio paantraštė pakeičiama taip:
                        „(Reglamento (ES) Nr. 1303/2013 38 straipsnio 4 dalies trečia pastraipa ir 39a straipsnio 7 dalis)“;
                     
                  
                        (4)
                     
                     
                        9 straipsnis iš dalies keičiamas taip:
                        
                                    (a)
                                 
                                 
                                    antraštė pakeičiama taip:
                                    „Reglamento (ES) Nr. 1303/2013 38 straipsnio 1 dalies b ir c punktuose nurodytų finansinių priemonių valdymas ir kontrolė
                                    (Reglamento (ES) Nr. 1303/2013 40 straipsnio 4 dalis)“;
                                 
                              
                                    (b)
                                 
                                 
                                    1 dalis iš dalies keičiama taip:
                                    
                                                i)
                                             
                                             
                                                įvadinis sakinys pakeičiamas taip:
                                                
                                                   „1.   Dėl veiksmų, kuriais pagal programas remiamos Reglamento (ES) Nr. 1303/2013 38 straipsnio 1 dalies b ir c punktuose nurodytos finansinės priemonės, vadovaujančioji institucija užtikrina, kad:“;
                                                
                                             
                                          
                                                ii)
                                             
                                             
                                                e punktas iš dalies keičiamas taip:
                                                
                                                            aa)
                                                         
                                                         
                                                            ii papunktis pakeičiamas taip:
                                                            
                                                                        „ii)
                                                                     
                                                                     
                                                                        dokumentus, kuriuose nurodomos pagal kiekvieną programą ir kiekvieną prioritetinę kryptį finansinėms priemonėms skirtos sumos, pagal programas tinkamos finansuoti išlaidos ir palūkanos bei kitas pelnas, gautas iš ESI fondų paramos, taip pat ESI fondams pagal Reglamento (ES) Nr. 1303/2013 43, 43a ir 44 straipsnius priskirtinų išteklių pakartotinis panaudojimas;“;
                                                                     
                                                                  
                                                      
                                                            ab)
                                                         
                                                         
                                                            iv papunktis pakeičiamas taip:
                                                            
                                                                        „iv)
                                                                     
                                                                     
                                                                        dokumentus, kuriais parodoma atitiktis Reglamento (ES) Nr. 1303/2013 43, 43a, 44 ir 45 straipsniams;“;
                                                                     
                                                                  
                                                      
                                          
                              
                                    (c)
                                 
                                 
                                    2 dalies antra pastraipa pakeičiama taip:
                                    „Dėl veiksmų, kuriais pagal programas iš EŽŪFKP remiamos finansinės priemonės, audito institucijos užtikrina, kad finansinių priemonių auditas būtų vykdomas per visą programavimo laikotarpį iki jų užbaigimo, atliekant sistemų auditą ir veiksmų auditą pagal Europos Parlamento ir Tarybos reglamento (ES) Nr. 1306/2013 (*1) 9 straipsnio 1 dalį.
                                    
                                       (*1)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).“;"
                        
                                 
                              
                                    (d)
                                 
                                 
                                    3 ir 4 dalys išbraukiamos.
                                 
                              
                  
                        (5)
                     
                     
                        10 straipsnis pakeičiamas taip:
                        
                           „10 straipsnis
                           Mokėjimų finansinėms priemonėms anuliavimo bei atitinkamo mokėjimo prašymų koregavimo taisyklės
                           (Reglamento (ES) Nr. 1303/2013 41 straipsnio 3 dalis)
                           Valstybės narės ir vadovaujančiosios institucijos gali anuliuoti programų įnašus, skirtus finansinėms priemonėms, nurodytoms Reglamento (ES) Nr. 1303/2013 38 straipsnio 1 dalies a ir c punktuose, ir finansinėms priemonėms, nurodytoms 38 straipsnio 1 dalies b punkte, kurios įgyvendinamos pagal to reglamento 38 straipsnio 4 dalies a, b ir c punktus, tik jei įnašai dar neįtraukti į mokėjimo prašymą, kaip nurodyta to reglamento 41 straipsnyje. Vis dėlto iš ERPF, ESF, Sanglaudos fondo ir EJRŽF remiamų finansinių priemonių atveju įnašus galima anuliuoti, jei kitas mokėjimo prašymas iš dalies keičiamas siekiant anuliuoti ar pakeisti atitinkamas išlaidas.“;
                        
                     
                  
                        (6)
                     
                     
                        13 straipsnio 5 dalis pakeičiama taip:
                        
                           „5.   Kai didžiąją dalį kapitalo, investuojamo į kapitalą teikiančius finansų tarpininkus, teikia investuotojai, veikiantys pagal rinkos ekonomikos principą, o programos įnašas teikiamas pari passu su tais investuotojais, valdymo išlaidos ir mokesčiai atitinka rinkos sąlygas ir negali viršyti tų, kuriuos moka privatieji investuotojai.“;
                        
                     
                  
                        (7)
                     
                     
                        19 straipsnio 6 dalis išbraukiama;
                     
                  
                        (8)
                     
                     
                        20 straipsnio paantraštė pakeičiama taip:
                        „(Reglamento (ES) Nr. 1303/2013 68 straipsnio antra pastraipa)“;
                     
                  
                        (9)
                     
                     
                        21 straipsnio paantraštė pakeičiama taip:
                        „(Reglamento (ES) Nr. 1303/2013 68 straipsnio antra pastraipa)“;
                     
                  
                        (10)
                     
                     
                        25 straipsnio 1 dalis iš dalies keičiama taip:
                        
                                    (a)
                                 
                                 
                                    pirma pastraipa iš dalies keičiama taip:
                                    
                                                i)
                                             
                                             
                                                d punktas pakeičiamas taip:
                                                
                                                            „d)
                                                         
                                                         
                                                            pagal Reglamento (ES) Nr. 1303/2013 67 straipsnio 1 dalies d punktą ir 68 straipsnio pirmos pastraipos a punktą nustatytų išlaidų atveju laikantis audito sekos parodomas ir pagrindžiamas skaičiavimo metodas, jei taikoma, ir fiksuotųjų normų pasirinkimo pagrindas, taip pat tinkamos finansuoti tiesioginės išlaidos arba išlaidos, deklaruotos pagal kitas pasirinktas kategorijas, kurioms taikoma fiksuotoji norma;“;
                                                         
                                                      
                                          
                                                ii)
                                             
                                             
                                                įterpiamas da punktas:
                                                
                                                            „da)
                                                         
                                                         
                                                            finansavimo, kuris nėra susijęs su Reglamento (ES) Nr. 1303/2013 67 straipsnio 1 dalies pirmos pastraipos e punkte nurodytomis išlaidomis, atveju laikantis audito sekos sudaromos sąlygos patikrinti, ar įvykdytos finansavimo sąlygos, ir suderinti pagrindžiamuosius duomenis, susijusius su išlaidų kompensavimo sąlygomis;“;
                                                         
                                                      
                                          
                                                iii)
                                             
                                             
                                                e punktas pakeičiamas taip:
                                                
                                                            „e)
                                                         
                                                         
                                                            pagal Reglamento (ES) Nr. 1303/2013 68 straipsnio pirmos pastraipos b ir c punktus ir 68a straipsnio 1 dalį bei 68b straipsnį, Reglamento (ES) Nr. 1304/2013 14 straipsnio 2 dalį, prieš įsigaliojant Reglamentui (ES, Euratomas) 2018/1046, ir Reglamento (ES) Nr. 1299/2013 20 straipsnį nustatytų išlaidų atveju laikantis audito sekos galima pagrįsti ir patikrinti tinkamas finansuoti tiesiogines išlaidas, kurioms taikoma fiksuotoji norma.“;
                                                         
                                                      
                                          
                              
                                    (b)
                                 
                                 
                                    antra pastraipa pakeičiama taip:
                                    „Išlaidų, nurodytų c ir d punktuose, atveju laikantis audito sekos galima patikrinti, ar vadovaujančiosios institucijos taikytas skaičiavimo metodas atitinka Reglamento (ES) Nr. 1303/2013 67 straipsnio 5 dalį, 68 straipsnį ir Reglamento (ES) Nr. 1304/2013 14 straipsnio 3 dalį, prieš įsigaliojant Reglamentui (ES, Euratomas) 2018/1046.“;
                                 
                              
                  
                        (11)
                     
                     
                        27 straipsnis iš dalies keičiamas taip:
                        
                                    (a)
                                 
                                 
                                    2 dalis iš dalies keičiama taip:
                                    
                                                i)
                                             
                                             
                                                pirma pastraipa papildoma d punktu:
                                                
                                                            „d)
                                                         
                                                         
                                                            ar duomenys apie rodiklius ir orientyrus yra patikimi.“;
                                                         
                                                      
                                          
                                                ii)
                                             
                                             
                                                įterpiama antra pastraipa:
                                                „Veiksmams, kuriems skiriamas finansavimas, nesusietas su Reglamento (ES) Nr. 1303/2013 67 straipsnio 1 dalies pirmos pastraipos e punkte nurodytomis išlaidomis, taikomi tik šie a dalyje nustatyti aspektai: veiksmas įgyvendintas laikantis patvirtinimo sprendimo ir audito metu atitiko visas taikomas sąlygas, susijusias su jo funkcijomis, naudojimu ir siektinais tikslais.“;
                                             
                                          
                              
                                    (b)
                                 
                                 
                                    3 dalis papildoma šia pastraipa:
                                    „Veiksmų, kuriems teikiama Reglamento (ES) Nr. 1303/2013 67 straipsnio 1 dalies pirmos pastraipos e punkte nurodytos formos parama, atveju atliekant veiksmų auditą patikrinama, ar įvykdytos išlaidų kompensavimo paramos gavėjui sąlygos.“;
                                 
                              
                  
                        (12)
                     
                     
                        28 straipsnis iš dalies keičiamas taip:
                        
                                    (a)
                                 
                                 
                                    8 dalis pakeičiama taip:
                                    „Jeigu taikomos Reglamento (ES) Nr. 1303/2013 148 straipsnio 1 dalyje numatytos proporcingos kontrolės sąlygos, audito institucija gali į tiriamąją visumą, iš kurios sudaroma imtis, neįtraukti tame straipsnyje nurodytų vienetų arba palikti tiriamosios visumos, iš kurios sudaroma imtis, vienetus ir juos pakeisti, jei jie būtų atrinkti. Sprendimą neįtraukti imties vienetų arba juos pakeisti turėtų priimti audito institucija, remdamasi savo profesiniu vertinimu.“;
                                 
                              
                                    (b)
                                 
                                 
                                    9 dalies antra ir trečia pastraipos pakeičiamos taip:
                                    „Tačiau, atsižvelgdama į imties vieneto charakteristikas, audito institucija gali nuspręsti taikyti dalinę imtį. Dalinės imties vienetų atrankos metodika grindžiama principais, kuriais galima projekcija imties vieneto lygmeniu.“;
                                 
                              
                  
                        (13)
                     
                     
                        III priedas iš dalies keičiamas taip:
                        
                                    (a)
                                 
                                 
                                    2 duomenų laukas pakeičiamas taip:
                                    „Informacija, ar paramos gavėjas yra viešosios teisės subjektas, ar privatinės teisės subjektas, ar fizinis asmuo“;
                                 
                              
                                    (b)
                                 
                                 
                                    46 duomenų laukas pakeičiamas taip:
                                    „Į mokėjimo prašymą įtraukta tinkamų finansuoti išlaidų suma, kuria grindžiamas kiekvienas mokėjimas paramos gavėjui, prie kurios veiksmų, kuriems teikiama Reglamento (ES) Nr. 1303/2013 67 straipsnio 1 dalies pirmos pastraipos e punkte nurodytos formos parama, atveju pridedama nuoroda į atitinkamą įvykdytą finansavimo sąlygą“;
                                 
                              
                                    (c)
                                 
                                 
                                    80 duomenų laukas pakeičiamas taip:
                                    „Į kiekvieną mokėjimo prašymą įtraukta visa įgyvendinant veiksmą paramos gavėjo patirtų ir apmokėtų tinkamų finansuoti išlaidų suma, prie kurios veiksmų, kuriems teikiama Reglamento (ES) Nr. 1303/2013 67 straipsnio 1 dalies pirmos pastraipos e punkte nurodytos formos parama, atveju pridedama nuoroda į atitinkamą įvykdytą finansavimo sąlygą“;
                                 
                              
                                    (d)
                                 
                                 
                                    87 duomenų laukas pakeičiamas taip:
                                    „Teikiant valstybės pagalbą, kai taikoma Reglamento (ES) Nr. 1303/2013 131 straipsnio 5 dalis, į mokėjimo prašymą įtraukta avanso suma, per trejus metus nuo avanso sumokėjimo padengta paramos gavėjo arba pagalbą gaunančios įstaigos, jeigu valstybės narės nusprendė, kad paramos gavėjas yra pagalbą teikianti įstaiga pagal 2 straipsnio 10 dalies a punktą, apmokėtomis išlaidomis“;
                                 
                              
                                    (e)
                                 
                                 
                                    88 duomenų laukas pakeičiamas taip:
                                    „Teikiant valstybės pagalbą, kai taikoma Reglamento (ES) Nr. 1303/2013 131 straipsnio 5 dalis, į mokėjimo prašymą įtraukta paramos gavėjui vykdant veiksmą kaip avansas sumokėta suma arba pagalbą gaunančiai įstaigai, jeigu valstybės narės nusprendė, kad paramos gavėjas yra pagalbą teikianti įstaiga pagal 2 straipsnio 10 dalies a punktą, kaip avansas sumokėta suma, kuri yra nepadengta paramos gavėjo apmokėtomis išlaidomis ir kuriai taikomas trejų metų laikotarpis nėra pasibaigęs“.
                                 
                              
                  
         
            2 straipsnis
            Deleguotojo reglamento (ES) Nr. 480/2014 9 straipsnio 1 dalies c punktas ištaisomas taip:
            
               
                           „c)
                        
                        
                           valdymo patikrinimai būtų vykdomi visą programavimo laikotarpį ir kuriant bei įgyvendinant finansines priemones pagal Reglamento (ES) Nr. 1303/2013 125 straipsnio 4 dalį ERPF, ESF, Sanglaudos fondo ir EJRŽF atveju ir pagal Reglamento (ES) Nr. 1306/2013 58 straipsnio 1 ir 2 dalis EŽŪFKP atveju;“.
                        
                     
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            1 straipsnio 2 punktas taikomas nuo 2014 m. sausio 1 d.
            1 straipsnio 5 punktas taikomas nuo 2018 m. sausio 1 d.
            1 straipsnio 12 punktas ir 2 straipsnis taikomi nuo 2014 m. gegužės 14 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 12 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 347, 2013 12 20, p. 320.
         
         
            (2)  2014 m. kovo 3 d. Komisijos deleguotasis reglamentas (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL L 138, 2014 5 13, p. 5).
         
            (3)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
         
            (4)  2016 m. balandžio 13 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl geresnės teisėkūros (OL L 123, 2016 5 12, p. 1).